અમદાવાદ: અનામત આંદોલન સમિતિના (પાસ) સંયોજક હાર્દિક પટેલ વિરૂદ્ધ વિસનગરમાં નોંધાયેલા ગુના સંદર્ભે હાઈકોર્ટમાં આજે સુનાવણી દરમિયાન જામીન માટે હાઈકોર્ટ સમક્ષ કરેલી અરજી પરની સુનાવણીમાં કોર્ટે હાર્દિકને ત્રણ મહિના માટે મહેસાણા જિલ્લામાં નહી પ્રવેશવાની શરત સાથે જામીન મંજૂર કર્યા છે. અગાઉ રાજદ્રોના ગુનામાં હાર્દિકને છ માસ માટે રાજ્ય બહાર રહેવાની શરતે જામીન મળ્યા છે. ત્યારે છ માસ બાદ ગુજરાત પરત ફર્યા બાદ હાર્દિક વધુ ત્રણ મહિના માટે મહેસાણામાં પ્રવેશ નહી કરી શકે.